Aluoja allikad
Aluoja allikad on allikad Ida-Viru maakonnas Toila vallas Pühajõe külas Mägara oja alamjooksul. Umbes 200–250 m enne Aluoja joastikku asub karstiala, kus vesi neeldub ning hiljem joastiku astanguil ja oru vasakpoolsel veerul avaneb allikatena. Suurima vooluhulgaga allikat (kuni 40 l/s) kutsutakse Aluoja Ohvriallikaks. Allikad kuuluvad looduskaitse alla.